KS Daily View 29 พ.ค. 2023
29 พฤษภาคม 2566

KS Daily View 29.05.2023 >>> เจรจาเพดานหนี้ได้ข้อยุติ หนุนกลุ่ม Global play ฟื้นตัว คาด SET แกว่งตัวทดสอบแนวต้าน 1,490-1,535 จุด หุ้นแนะนำ AAI, GFPT
สรุปภาวะตลาดเมื่อวานนี้
ต่างประเทศ : ดัชนี DJIA +1.00%, S&P 500 +1.30%, และ NASDAQ +2.19% โดย Sector ที่ outperform ใน S&P500 ได้แก่ IT (+2.7%), Consumer discretionary (+2.4%), และ Communication Services (+1.7%) ส่วน Sector ที่ underperform ได้แก่ Energy (-0.4%), Healthcare (-0.2%), Utilities (-0.10%)
ในประเทศ: SET Index -4.58 จุด หรือ -0.30% ปิดที่ 1,530.84 หนุนโดย ONE (7.3%), BEC (5.2%), AP (4.6%), และ BLA (2.9%) ขณะที่ตัวที่ปรับตัวแย่กว่าตลาดได้แก่ MART (-7.7%), SINGER (-6.0%), PTTEP (-3.7%), JMT (-3.6%) เป็นต้น
แนวโน้มตลาดหุ้นในประเทศ:
ประเมินตลาดหุ้นไทยแกว่งตัวในกรอบ 1,490-1,535จุด โดยยังเผชิญแรงกดดันจากความไม่แน่นอนเรื่องจำนวนเสียงของ ส.ว.ที่จะโหวตให้ฝั่งพรรคก้าวไกล ความกังวลต่อนโยบายเศรษฐกิจของพรรคก้าวไกลที่จะมีผลต่อกำไร บจ. รวมถึงการปรับขึ้นภาษีการซื้อขายหุ้น/Capital gain tax และเงินทุนไหลออกทั้งในส่วนตราสารทุน และตราสารหนี้จากความกังวลข้างต้น และการแข็งค่าของ USD นอกจากนี้ให้ติดตามตัวเลขการส่งออกนำเข้าของไทย รวมถึงการประชุม กนง. กลางสัปดาห์ด้วย
ประเด็นสำคัญที่เป็นกระแสในช่วงนี้และมีผลต่อการลงทุน:
1.) สำนักข่าว Bloomberg รายงานว่าประธานาธิบดีโจ ไบเดนและประธานสภาเควิน แมคคาร์ธีบรรลุข้อตกลงการขยายเพดานหนี้ของสหรัฐฯ โดยร่างกฎหมายฉบับดังกล่าวจะนำเข้าสู่การลงมติในสภาคองเกรสภายในวันพุธนี้ ก่อนการลงนามโดยประธานาธิบดีเพื่อหลีกเลี่ยงการผิดนัดชำระหนี้ครั้งประวัติศาสตร์ของสหรัฐฯ มองเป็น sentiment บวกกับสินทรัพย์เสี่ยงทั่วโลก
2.) เมืองต่างๆ ของเวียดนามได้ตัดไฟสาธารณะเพื่อประหยัดพลังงานหลังจากมีคำเตือนถึงการขาดแคลนไฟฟ้าเนื่องจากความต้องการใช้ไฟฟ้าสูงและการผลิตไฟฟ้าพลังน้ำลดลง รัฐบาลจะระดมทรัพยากรที่จำเป็นทั้งหมดเพื่อหลีกเลี่ยงการหยุดชะงักของไฟฟ้า โดยการไฟฟ้าของเวียดนาม (EVN ) ได้ประเมินความเสี่ยงของการขาดแคลนไฟฟ้าในภาคเหนือ ตั้งแต่ 1,600 MW ถึง 4,900 MW ในช่วงเดือนพฤษภาคมและมิถุนายน เทียบกับกำลังการผลิตของระบบทั้งหมดที่ 77,800 MW ณ สิ้นปี 2565 เพิ่มขึ้นเกือบ 1,400 MW จากปี 2564 ทั้งนี้เวียดนามได้เปิดตัวแผน PDP8 เพื่อเพิ่มกำลังการผลิตไฟฟ้าเป็น 150,000 MW ภายในปี 2573 โดยครึ่งหนึ่งของ MW เป้าหมายจะเป็นพลังงานหมุนเวียน มองเป็นบวกกับ BGRIM, GULF และ SSP
3.)ติดตามตัวเลขนักท่องเที่ยวขาเข้า โดยข้อมูลจากกระทรวงการท่องเที่ยว และกีฬาระบุว่า ตั้งแต่ 1 มกราคม- 21 พฤษภาคม 2566 ที่ผ่านมา ประเทศไทยมีนักท่องเที่ยวต่างชาติรวม 9.78 ล้านคน ในจำนวนนี้เป็นนักท่องเที่ยวจีน 1.03 ล้านคน สูงสุดเป็นอันดับ 2 รองจาก มาเลเซียที่มีจำนวน 1.39 ล้านคน จากเป้าหมายจำนวนนักท่องเที่ยวจีนที่ 5 ล้านคน โดยขณะนี้กรุ๊ปทัวร์ยังเข้ามาน้อยเพราะก่อนหน้านี้ยื่นขอวีซ่าแบบกรุ๊ป 3-5 วัน ก็ได้รับการอนุมัติแล้ว แต่ตอนนี้กรอบเวลา อยู่ที่ 15 วัน ทางแอตต้าได้แจ้งความประสงค์ไปยังการท่องเที่ยวแห่งประเทศไทย (ททท.) แล้ว ว่าขอให้อยู่ภายใต้ กรอบเวลา 10 วัน นอกจากนี้ กพท.ได้ประชุมร่วมกับสายการบินจีนกว่า 10 สายการบิน เพื่อจัดสรรเที่ยวบินเพิ่มเติม เบื้องต้นคาดว่าเที่ยวบินจากจีนจะทำการบินเพิ่มขึ้นเป็นประมาณ 430 เที่ยวบินต่อสัปดาห์ จากปัจจุบันที่มีกว่า 100 เที่ยวบิน ต่อสัปดาห์ โดยจะเริ่มตั้งแต่วันที่ 1 มิถุนายน 2566 เป็นต้นไป
Theme การลงทุนสัปดาห์นี้
1.)เลือกหุ้นส่งออกที่ได้ประโยชน์จาการอ่อนค่าของเงินบาท หุ้นธนาคารพาณิชย์จากการขึ้นดอกเบี้ยของ ธปท. หนุน NIM ขยายตัวและหุ้น K ขาล่าง ที่ได้ประโยชน์จากนโยบายกระจายรายได้ของพรรคก้าวไกล/อัดฉีดเงินลงระบบของเพื่อไทยคาดว่าจะยัง outperform ได้ต่อ
1.1)AAI (ราคาพื้นฐาน 5.80 บาท)
1.2)GFPT (ราคาพื้นฐาน 13.60 บาท)
1.3)PTG (ราคาพื้นฐาน 16.20 บาท)
1.4)TTB (ราคาพื้นฐาน 1.73 บาท)
1.5)SNNP (ราคาพื้นฐาน 30.30 บาท)
หุ้นแนะนำวันนี้ Top pick:
AAI (ราคาพื้นฐาน 5.80) ราคาหุ้นปรับตัวลงกว่า -29% YTD และซื้อขายต่ำกว่าราคา IPO ที่ 5.55 บาทสะท้อนปัจจัยลบเรื่องผลประกอบการใน 1H23 ที่อ่อนตัวลงจากการลดระดับสินค้าคงคลังของลูกค้าไปพอควร ประเมินว่าทิศทางเศรษฐกิจโลกที่ดีขึ้นในช่วง 2H23 จะหนุนการ restock สินค้าของผู้ประกอบการ ทำให้กำไร 2H23 จะฟื้นตัว ขณะเดียวกันการอ่อนค่าของเงินบาทจะมีผลต่อการเพิ่มขึ้นของ GPM ของ AAI มากกว่า ITC เพราะมีฐาน GPM ต่ำกว่า แนะนำเก็งกำไรบนประเด็นบวกดังกล่าว
GFPT (ราคาพื้นฐาน 13.60 บาท) คาดกำไรฟื้นตัวใน 2Q23 จาก GPM ที่ฟื้นตัวกลับมาในระดับ 13-14% (จาก 10% ใน 1Q23) บนราคาไก่ที่ปรับตัวขึ้น ขณะที่ราคาอาหารสัตว์นำเข้าทยอยอ่อนตัวลงจากปรากฎการณ์แอลนีโญ่ ในส่วนของอุปสงค์นำเข้าจากต่างประเทศทยอยฟื้นตัวต่อเนื่อง โดยเฉพาะจากญี่ปุ่น และจีน
รายงานตัวเลขเศรษฐกิจ
-วันอังคารติดตามติดตาม ตัวเลขส่งออก และนำเข้าของไทยเดือน เม.ย. คาด -2.1% YoY และ -5.3% YoY ตามลำดับ ขณะที่คาดไทยขาดดุลการค้าเดือน เม.ย. US$500mn ตัวเลข Japan Unemployment rate เดือนเม.ย. คาดที่ 2.8% ทรงตัวจากเดือนก่อน ตัวเลข S&P Case Shiller US House Price Index เดือน มี.ค. คาดที่ -1.6% YoY จากเดือนที่ผ่านมา +0.4% YoY ตัวเลข Dallas Fed Manufacturing เดือนพ.ค. คาดที่ -25 จุด จากเดือนที่ผ่านมา -23.4 จุด และตัวเลข CB Consumer Confidece ของสหรัฐฯ เดือน พ.ค. คาด 99.1 จุด (-2.2% MoM)
-วันพุธ ติดตาม การประชุม กนง. คาดปรับขึ้นอัตราดอกเบี้ยนโยบาย 25bps. เป็น 2.00% ตัวเลขเศรษฐกิจไทยเดือน เม.ย. โดย ธปท. ตัวเลข NBS Manufacturing PMI ของจีนเดือน พ.ค. คาดที่ 49.4 จุด จากเดือนที่ผ่านมา 49.2 จุด ตัวเลข NBS Non-manufacturing PMI ของจีนเดือน พ.ค. คาดที่ 55 จุด จากเดือนที่ผ่านมาที่ 56.4 จุด ตัวเลข Japan Consumer Confidence เดือนพ.ค. คาดที่ 36 จุด จากเดือนที่ผ่านมา 35.4 จุด ตัวเลขเงินเฟ้อของฝรั่งเศสเดือน พ.ค. คาด +5.4% YoY ลดลงจากเดือนก่อนหน้าที่ +5.9% YoY ตัวเลขเงินเฟ้อเยอรมันเดือน พ.ค. คาด +6.5% YoY ลดลงจากเดือนก่อนหน้าที่ +7.2% YoY ตัวเลข US JOLTs openings เดือนเม.ย. คาดที่ 9.35 ล้านตำแหน่งจากเดือนที่ผ่านมา 9.59 ล้านตำแหน่ง ถ้อยแถลงของ Fed Bowman Fed Jefferson และ Fed Harker ซึ่งล้วนแต่เป็น Voting comittee ปีนี้
-วันพฤหัสฯ ติดตาม ตัวเลข Caixin Manufacturing PMI เดือนพ.ค. คาดที่ 49.3 จุด จากเดือนที่ผ่านมา 49.5 จุด ตัวเลข EU unemployment rate เดือนเม.ย. คาดที่ 6.5% YoY จากเดือนที่ผ่านมา 6.5% YoY ตัวเลข EU Inflation rate เดือนพ.ค. คาดที่ 6.5% YoY จากเดือนที่ผ่านมา 7.0% YoY ตัวเลข ISM Manufacturing PMI สหรัฐฯ เดือนพ.ค. คาดที่ 47 จุด จากเดือนที่ผ่านมา 47.1 จุด ตัวเลขการขอรับสวัสดิการว่างงานของสหรัฐฯรายสัปดาห์คาด +235K จากสัปดาห์ก่อนที่ +229K ตัวเลขสต๊อกน้ำมันดิบรายสัปดาห์ของสหรัฐฯ
-วันศุกร์ ติดตาม ตัวเลข US Unemployment Rate เดือนพ.ค. คาดที่ 3.5% จากเดือนที่ผ่านมา 3.4% ตัวเลข US Non-Farm Payrolls เดือนพ.ค. คาดที่ +195,000 ตำแหน่ง จากเดือนที่ผ่านมา 253,000 ตำแหน่ง ตัวเลขค่าจ้างรายชั่วโมงของสหรัฐฯ เดือน พ.ค. คาด +0.3% MoM และ +4.4% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
-หุ้น
-กองทุนรวม
-TFEX
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #DAILYVIEW